ming030890/wiki-yue-high-quality huggingface dataset:
陶皓訊

陶皓訊，香港親中派經民聯政治人，報稱自己係機械工程師。
佢喺香港2019年香港區議會選舉期間，曾經參選元朗嘉湖北選區，自稱「嘉北素人」，文宣提出「五大訴求，缺一不可」嘅口號，表明要「力踢建制」。但當時民主派推薦嘅候選人係伍健偉。佢最終只係攞到177票落敗，輸咗比攞到4,371票嘅伍健偉，落敗嘅還有獲4,206票嘅原親中派區議員李月民。
佢去到2021年改投親中派陣營，加入經民聯。去到2023年香港區議會選舉，直選議席比例大幅度降低，佢甚至代表經民聯參選天水圍北選區。
陶片放逐

陶片放逐，古希臘雅典制度一種，民主程序一種，以投票去放逐一人十年，至初防僭主出現，後來放逐影響力太大嘅人。由古埃及入口莎草紙，當時好珍貴，用一次就掉就太嘥，因而將人名刻喺陶片投票。制度後來畀人用來攻擊政敵，導致民主制度一度中斷，自始就無再實行。有紀錄由西元前四百八十七年到四百一十六年，限喺西元前四世紀。
陶片放逐並非年年舉行。年年會投票決定喺咪舉行。若果話係，就會兩個月後舉行。想放逐人名，會刻喺陶片，而至多人投嗰個就要放逐。之不過投票人數要達到六千票先算有效。
當時好多唔識字，亦有故事講要人代寫名。出土陶片見少數人筆蹟，或者預先寫定。
英文亦借用隻字講放逐，亦推而廣之講排擠。
陶瓷工程

陶瓷工程（英文：Ceramic engineering）係工程學嘅分支，專門研究用陶瓷同各種無機非金屬物料製作物件嘅技術。
陶皜訊

陶皜訊，香港親中派經民聯政治人。

選舉經歷
喺政府大幅度削減直選議席同排除民主派參選嘅2023年香港區議會選舉，陶皜訊曾經以經民聯名義參選地區直選（天水圍北），攞到3885票，未能當選。
足三両

足三両（Quarter Pounder）係麥當勞喺一啲地方賣嘅漢堡包，材料包括芝麻麵包、四分一磅（三両）牛肉、芝士、酸瓜、洋蔥同番茄醬。

香港
香港麥當勞先後喺1975年到1980年代、2000年代頭，同埋2009年到2017年3月8號賣過足三両。配合2013年香港政府推行《商品說明條例》，餐牌加咗行細字話「足三両」只係「烹調前」嘅重量，即係煮熟後就會輕過三両。2017年3月9號開始，足三両連同板燒雞腿飽、至尊漢堡一齊唔再賣，惹嚟好多客人批評。
足助翔

足助翔（1985年10月28號—）係日本足球員，司職後衞，效力過東京綠茵，及富山勝利。
足尖鞋

一位女芭蕾舞蹈員著住足尖鞋做腳尖企。
足尖鞋（粵拼：zūk zīm ha̖ai；英文：pointe shoes）係一種為女芭蕾舞蹈員特別設計嘅芭蕾舞鞋，俾好多人認為係芭蕾舞用具當中其中一種最易認、最廣為人知嘅。呢種鞋最大嘅特徵係喺腳尖嗰個位零舍加強咗，會用厚啲嘅布料甚至乎木等硬淨啲嘅材料嚟造（正常嚟講，芭蕾舞鞋係用絲綢同真皮等軟淋淋嘅材料造嘅），用途在於幫著住呢種鞋嘅舞蹈員做完全嘅腳尖企（en pointe）做一段長啲嘅時間。
足尖鞋通常唔擺得好耐：一個舞蹈員會著呢啲鞋，通常係因為要上台表演或者特登喺度勁練習做腳尖企；即係話一個舞蹈員一著親呢啲鞋，就實會係噉勁做腳尖企－將自己全身嘅重量施嗮落去對鞋嘅腳尖位度，所以一對足尖鞋好多時著得嗰十零廿個鐘頭已經開始爛；相比之下，一對普通嘅芭蕾舞鞋喺正常情況下，起碼可以著到成兩三個月。

歷史
睇埋：芭蕾舞史
足尖鞋源於浪漫芭蕾舞（romantic ballet）盛行嘅 1820 年代，當時意大利名芭蕾舞蹈員瑪麗塔里奧尼（Maria Taglioni）開始咗嘗試做腳尖企，而因為當時仲未有足尖鞋呢家嘢，佢就自己郁手改造自己對軟鞋，將棉花塞入去對鞋嘅腳尖位嗰度，等自己做腳尖企嗰陣腳趾冇咁辛苦。打後腳尖企開始盛行，成為正規芭蕾舞技巧嘅一部份，正式令到芭蕾舞界研究整足尖鞋。而遲吓到咗 1862 年，足尖鞋嘅製作技術成熟，大致上成為咗廿一世紀見到嘅樣。
足利義政

足利義政（1436年1月20號—1490年1月27號）係日本室町幕府第八代征夷大將軍。
足利義量

足利義量（1407年8月27號—1425年3月17號）係日本室町幕府第五代征夷大將軍。足利義量は征夷大将軍になるも生まれつき体が弱く、早世した。天然痘を患っていた上、大の酒飲みだったそうでさらに健康を悪化させた。
足利道夫

足利道夫（1950年5月22號—）係日本足球員，司職中場，曾經喺1971～1975年間爲日本足球代表隊出場7次。
食物中毒

食物中毒（Foodborne illness）係指食咗啲唔適合食用嘅嘢食而出現嘅中毒，好多時都係因為嘢食畀病原體污染（譬如傷寒、沙門氏菌中毒、肉毒桿菌中毒），又或者嗰樣嘢本身有天然毒素（譬如菇類中毒）。
食物儲存

食物儲存係一種方法去減低食物供應入面啲食物自然狀態下嘅唔同。
食物加工

食品加工係將食物透過物理或化學途徑轉化做消費者可以直接用嘅形態食品產業，目的係令食材更易包裝同烹飪。
食物保存

食物保存係指用喺防止或減緩食物嘅敗壞方法，以保留食品嘅營養同味道，降低微生物同毒素產生，藉住呢個做法去減少因為用食物導致疾病嘅機率。
食物價格

食物價格係講緊唔同國家、地區同全球嘅平均價格水平。
顏理國

顏理國，CBE，QPM，CBIM（英文：Raymon Harry Anning，1930年7月22號—2020年12月20號）係前香港警務處處長，做過英國倫敦警察廳高級警官，後來獲委任為英國內政部英格蘭及威爾斯警察總監之一。喺1983年獲委任為香港警務處副處長（行動），去到1985年至1989年就任皇家香港警務處處長，亦係香港最後一任非華裔警務處處長。
顏色筆

顏色筆係一套唔同色嘅筆，唔使靠點色料出色嘅筆，一般有蠟筆、水筆、木顏色筆等等，通常用來畫畫。
顏頓麥

顏頓麥（HMS Andromache），又寫顔頓麥，係英國皇家水師戰船名，有好幾艘。
顏頓麥 (1832年)，搭過律勞卑。
顏頓麥 (1890年)，巡洋艦。
顏金煒

顏金煒，香港商界親中陣營政治人、生意人（億裕公司老細），保良局前任副主席。

選舉經歷
喺2021年9月，佢當選成為香港特别行政區選舉委員會紡織及製衣界委員。之後佢喺李家超無提政綱嘅情況下，有份提名李家超參與2022年香港行政長官選舉。
顏福偉

顏福偉（Stephen Gan Fock Wai，1961年8月29號—），係白花油第三代傳人（執行董事），有「白花油王子」呢個名。佢喺香港出世，屋企係香港望族，有間化學工廠出產白花油。顏福偉係個娛樂圈藝人，曾經搞演唱會。
顏福偉嚮2007年俾人話佢搞的士司機而惹官非，2008年被判要履行社會服務令。
陳俊良

陳俊良（Jin Chen，綽號良哥）係臺灣電視綜藝節目製作人，製作過好多膾炙人口嘅節目，代表作有《少年特攻隊》、《超級偶像》、《歡樂幸運星》、《歡樂智多星》、《鑽石夜總會》、《我要當歌手》、《超級巨星紅白藝能大賞》等等…涵括各類型嘅綜藝節目。
2002年嘅《少年特攻隊》創過連續三年黃金檔收視冠軍紀錄，《鑽石夜總會》創過連續兩年臺灣週日重點時段收視率冠軍，喺臺灣電視公司（臺視）同三立電視連播嘅《超級偶像》係佢大型選秀騷代表作，創咗臺灣選秀騷嘅收視高峯。2014年，陳俊良同文化部合作製播《女王的密室》，係臺灣甚至全世界首個用App軟體同觀眾多屏互動嘅節目。2015年，陳俊良親身去到中國大陸，製播中國大陸四大選秀之一嘅第三季《最美和聲》，喺北京衞視播出，創咗三屆以嚟收視最高潮。
陳俊良亦係每年除夕臺灣春晚《超級巨星-紅白藝能大賞》嘅總導演，春節期間帶領幾百位電視工作人員喺小巨蛋錄製大型晚會，參與嘅藝人遍及中、港、臺、日、韓等亞洲國當紅藝人。
陳俊良製作節目嘅座右銘秉持住傳媒要畀到觀眾最好嘅正面傳播，堅持節目要寓教於樂，畀到觀眾最好嘅影像同埋聲音享受之餘，同時要具備公益性。
2014年同鄰村姑娘林貞均結婚，有1仔1女。
陳俊翔

陳俊翔（韓文：탕준상，2003年8月13號—），係大韓民國嘅一個男演員。
陳信宏

陳信宏（粵拼：can4 seon3 wang4；英文：Ashin；1975年12月6號—），花名阿信（英文：Ashin），喺臺灣臺北市北投區出世。臺灣樂團五月天主唱、作詞作曲，都係相信音樂創辦人之一、潮流服飾品牌「StayReal」嘅創辦人同設計者之一。做過第五屆公共電視文化事業基金會董事 。

音樂作品
内文：五月天音樂作品一覽
註：呢度只列阿信以個人名義發行或同其他人合唱嘅音樂作品。

音樂錄影帶
註：唔包括五月天同阿信參與演唱嘅歌。
1998年：許茹芸《啤酒咖啡》
2007年：S.H.E《五月天》
2008年：八三夭《拯救世界》
2012年：八三夭《最好的結局》
2018年：林憶蓮《沙文》

音樂錄影帶
註：年份以MV首度播出或公開時間為準。

獎
内文：五月天獎項一覽
註：呢度只列陳信宏個人提名同攞到嘅獎。
陳信延

陳信延（粵拼：can4 seon3 jin4），係馬來西亞華語流行曲填詞人。
陳修杰

陳修杰係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會地產及建造界委員。之後，佢有份提名林鄭月娥參與2017年香港行政長官選舉。
陳依婷

陳依婷（英文：Miogo Chen；1984年2月10號—），係臺灣音樂製作人。佢喺國立臺南藝術大學應用音樂系畢業。
陳俊堅

陳俊堅（英文：Chan Chun Kin，1987年11月25號—）係香港無綫電視男藝人，2013年第27期無綫電視藝員訓練班畢業。

簡歷
陳俊堅喺2007年開始做舞蹈員，到2013年成功考入無綫電視藝員訓練班，轉形做一位演員。
雙門底

雙門底，中國一地，喺廣州，舊日省城中軸南段，廣州最繁華地方。中華民國以後，個名不受官方所認，日漸為人所忘。雙門底喺正今日越秀區北京路步行街中間，廣州百貨公司同廣州市青年文化宮一帶。
雙門底，名自拱北樓，舊時坐正大街中間，下面有雙門，所以依帶叫雙門底。大官經水路由正南門入城，經過雙門底，到北面官衙之地。

大唐
唐末，建清海軍樓，做唐城牆南門。

大宋
城牆要南移至新海邊，拆唐南面城牆，留清海軍樓。雙門底一帶為繁華街道。

大明
拆走城內城牆。

大清
清樓軍樓改名拱北樓。樓北叫承宣街，樓南為鎮雄坊，又叫鎮雄直街，鎮雄街。
承宣街，又叫雙門底上街，鎮雄坊，又叫雙門底南街。
雙門底拱北樓，為外商最注目嘅屋宇，所以有亦係廣州一景，見於畫作。
雙門底，新年前亦出名花市，係珠江流域花市始祖。
雙門底有華光廟，秋時誕期好鬼熱鬧。
雙非

雙非人（形容詞式：雙非），廣義上係指父母雙方都唔係當地公民（或者永久居民）嘅居民。喺採取屬地主義嘅國家或者地區，一個人只要喺嗰個國家或者地區出世，就算父母雙方都唔係本地公民，都可以獲得公民身份。
喺香港，「雙非問題」係指2001年莊豐源案之後，大量配偶唔係香港永久居民嘅中國大陸孕婦湧入香港生仔女，以圖令到仔女一出世就有香港永久居民身份嘅問題。
雙陽區

雙陽區係中國吉林長春一個區，總面積1677平方公里，人口38萬。
雙電子偶素

雙電子偶素(di-positronium, molecular positronium)係種唔穏定嘅分子，由兩粒正電子同埋兩粒電子組成。
因為正電子同電子質量一樣，所以唔似氫分子，雙電子偶素唔係真係由兩粒電子偶素(en:positronium)組成，而四粒基本粒子互相 dou 來 dou 去。研究員希望可藉研究渠揾到基本問題：「點解可見宇宙嘅正物質多過反物質咁多？」嘅一啲線索。
2007年9月12號，Nature登咗加州一班研究員發現雙電子偶素嘅報告，其中重指出，呢項研究可以帶出超強嘅伽瑪射線激光。
雙關話

雙關話，又叫兩歧語、雙關語或語帶雙關（pun，粵拼：pan1），即係指攞個字嘅意思相關或者個音相似嚟玩，兜個圈表達一啲睇法同感覺，有時含蓄，幽默詼諧，造成講第二樣嘢嘅效果。

例子
劉禹錫作嘅詩《竹枝詞》尾句「東邊日出西邊雨，道是無晴卻有晴」，「晴」字同「情」字諧音，字面意思係天氣反覆無常，借指感情好難明。
新年有啲畫鯉魚畫「年年有魚」，「魚」字同「餘」字諧音，字面意思係年年有魚食，借指年年都有多餘；有得剩（錢、糧又好）。
莎士比亞《理查三世》嘅例：“Now is the winter of our discontent made glorious summer by this son of York”，「今下我等唔妥嘅天時冷，俾約克之子整成輝煌光榮夏日」，英文嘅 son（仔）嘅諧音係 sun（太陽）。
雙階乘

雙階乘用兩個感嘆號表示，例如n嘅雙階乘寫做。同階乘類似，不過雙階乘係隔咗一個整數嚟乘，最細乘到2或1。例如；。
。
雙數嘅雙階乘數列個開頭係咁嘅：
1, 2, 8, 48, 384, 3840, 46080, 645120,... （OEIS數列A000165）
單數嘅雙階乘數列個開頭係咁嘅：
1, 3, 15, 105, 945, 10395, 135135, 2027025... （OEIS數列A001147）
雙鍵

價鍵理論嘅雙鍵係種共價鍵。兩個原子成雙鍵時，共享兩對電子。通常雙鍵係由一個 σ 鍵同一個 π 鍵組成。雙鍵一般比同種原子形成嘅單鍵短。
有碳－碳雙鍵嘅有機化合物叫烯。好多經典路易斯結構式裡面有雙鍵嘅物質實際上情況更複雜。例如二氧化碳經典結構式有兩個碳－氧雙鍵，現代價鍵理論則認為有兩個 Π34鍵。又比如硫酸根經典結構式裡面有個硫－氧雙鍵，現代價鍵理論一般認為係有個 Π58 鍵。
如果形成雙鍵嘅兩個原子分別再用單鍵連住其它原子或基團，就可能會有幾何異構（順反異構）。
雙雪濤

雙雪濤（1983年—），中國作家。佢喺遼寧瀋陽出世，喺吉林大學法學院畢業。2012年，佢入圍第十四屆台北文學獎年金類，獲20萬新台幣，係第一位攞到呢個獎嘅中國大陸作家。
食肆

食肆、餐廳，又叫做茶樓、餐館、菜館、酒家、酒樓、飯館、飯店、飯莊等，係賣嘢食嘅舖頭。餐廳有企堂服務顧客，廚房入面廚師整嘢食。去餐廳可以試下其他烹飪專家嘅手勢。
食肆分行街（外賣）同堂食，外賣大量有人送，叫做送外賣。

名
肆嘅意思，卽係將啲擺出賣，同鋪同義。所以食肆係將啲嘢擺出來賣嘅鋪頭。家下泛指用餐嘅舖頭。
食蓮者

食蓮者（英文：lotus-eaters）係希臘神話裏面嘅一個族群。
喺奧德修記當中，奧德修斯同佢嗰十二架船畀風暴吹到偏離航道，偏到去咗食蓮者嘅島。座島上面有啲怪生果，奧德修斯嘅手下食咗啲怪生果就唔記得要返屋企，仲要奧德修斯強行拉佢哋返上船。
食素

食素（粵拼：sik6 sou3；英文：vegetarianism），又叫素食，係一種有關飲食嘅文化，實踐呢種飲食文化嘅人叫做素食主義者（英文：vegetarian）。呢啲人唔食飛禽、走獸、魚蝦等動物嘅身體，淨係以蔬菜同生果等植物來維持生命。世界各國或者唔同文化嘅食素主義都有唔同，有啲食素嘅人會食蜜糖、奶類同蛋類等動物產品，而另一啲純食素主義者食會避免食包括蛋類、奶製品在內嘅任何同動物有關嘅嘢食。

食素嘅多種樣色
純食素主義（英文：Veganism）：會避免食用所有含有動物成份嘅嘢食，例如蛋、奶類、芝士同蜜糖。除咗嘢食之外，有啲嚴格食素主義者亦唔會用動物製成嘅商品，例如皮革、皮草同含有動物性成份嘅化妝品。
食齋（英文：Buddhist vegetarianism）：會避免食用所有由動物製成嘅嘢食同埋五辛，包括：蔥、大蒜、韭菜、薤、興渠。
乳蛋食素主義（英文：Lacto-ovo vegetarianism）：唔食肉食素主義者會食用部分動物成份嘅嘢食來取得身體所需嘅蛋白質，好似係蛋同奶類。
奶素主義（英文：Lacto vegetarianism）：呢類食素主義者唔食蛋同蛋製品，但係會飲奶類同相關產品，好似芝士、奶油或乳酪。
蛋素主義（英文：Ovo vegetarianism）：呢類食素主義者唔食奶同奶製品，可以食蛋類同相關產品。
生食素主義（英文：Raw foodism）：呢種食用方法係將所有嘢食保持喺天然狀態，即使加熱亦唔超過攝氏47℃。生食主義者認為煮會令嘢食中嘅酵素或營養被破壞。有啲生食主義者叫做活化生食主義者，喺食用種子類嘢食前，會將食物浸喺水度，令酵素活化。有啲生食主義者嘅飲食理念同食果實主義者相似，有啲生食主義者淨係食有機食物。
果食主義（英文：Fruitarianism）：淨係食生果同果汁或其他植物果實，唔包括肉、蔬菜同穀類。
苦行食素主義：呢類人為堅定心中嘅信念，以苦行嘅方式進行食素，唔止戒蛋，牛奶，甚至戒大豆、食鹽。甘地屬於代表人物。
耆那教食素主義（英文：Jain vegetarianism）：可以食用奶制品，不過唔食蛋制品、蜜糖同任何形式嘅根莖食品。

半食素嘅樣色
有啲人，可能基於健康、道德或信仰而唔食某啲肉類，例如係唔食牛、羊、豬等哺乳動物嘅紅肉係最普遍嘅類型，呢啲人會食部分禽類同海鮮。呢類唔係傳統嘅食素主義，而係介乎兩者之間。半食素主義包括：
彈性食素主義（英文：Flexitarianism）：呢類人主要係以食素為主，間中會食肉類。
魚素主義（英文：Pescetarianism）：呢類人主要係以食素為主，間中會食用魚同其他水產品，不過唔食其他陸地動物。
禽素主義（英文：Pollotarianism）：呢類人主要係以食素為主，間中會食用雞肉，不過唔食用哺乳動物嘅肉，即所謂嘅紅肉。
白肉食素主義（英文：Pollo-pescetarianism）：呢類人主要係以食素為主，間中會食用魚同雞肉，不過唔食哺乳動物嘅肉，即所謂嘅紅肉。
長壽健康飲食法（英文：Macrobiotic diets）：食物只包括穀類同豆類，但間中會食魚同其他水產品。
免費食素主義（英文：Freeganism）：呢類人以食素為主，除非肉類嘅來源係免費嘅。
道德雜食主義（英文：Ethical Omnivore）：呢類人嘅食物來源一定要係天然嘅、有機嘅同道德嘅，唔可以含抗生素荷爾蒙等人工飼料添加劑。
食腦喪B

《食腦喪B》（英文：Story of Zom-B）係香港無綫電視製作嘅時裝電視劇，由何廣沛同江嘉敏領銜主演，並由蔣志光、林凱恩、朱智賢、陳曉華、郭子豪、方紹聰、馬貫東同車婉婉聯合演出，監製吳冠宇。呢套劇係講主角「喪B」變咗喪屍而要「食腦」維生，同時會短暫攞到個腦嘅記憶同技能。
呢套劇早喺2021年7月已經喺myTV Gold同TVB Anywhere上架，到2022年4月先至喺翡翠台播出。

事件
劇組喺大坑拍外景嗰陣，畀街坊投訴產生滋擾同涉嫌違反嗰時武肺第一波疫情嘅「限聚令」，電視台回應話外景拍攝係獲「限聚令」豁免，會盡量減少拍攝人多嘅場面。
食肉目

食肉目（Carnivora）係哺乳動物中嘅一個目。食肉目包括260幾種胎生動物。除咗主要食竹葉嘅大熊貓之外，絕大部分都食肉。貓科只食肉，而熊科同犬科就偏向雜食。食肉目動物嘅主要特徵係有好大嘅犬齒。
食肉目係哺乳動物各目中身型差異最大嘅一個目，身型最細隻嘅係伶鼬（Mustela nivalis），只有25克重，11厘米長，而北極熊（Ursus maritimus）就可以重到1000千克，身型更大嘅南方象海豹公可以達到2,270千克以上，身長可達4.2米。
食肉動物

食肉動物（粵拼：sik6 juk6 dung6 mat6；英文：Carnivore）係指淨係食動物嘅動物。雖然個名有個「肉」字，但唔一定淨係食肉，可以係血、內臟噉。
食腦

通常指運用智慧（而非勞力）辦事（靠腦［而非手腳］嚟揾食）。
偶然指將腦呢種動物內臟食落肚。
食草動物

食草動物（粵拼：sik6 cou2 dung6 mat6；英文：Herbivore）係指淨係食植物嘅動物。雖然個名有個「草」字，但唔一定係食草，可以係樹皮、生果、穀物、花粉、花蜜噉。
例如蜜蜂同蝴蝶係食草動物，最鍾意食花蜜。
食蚜蠅

食蚜蠅，又叫花虻，生物分類上叫食蚜蠅科（Syrphidae），係昆蟲綱雙翅目嘅一個科，有大約200個屬6,000個種。佢哋個樣似蜜蜂。
輝銻礦

輝銻礦，化學名三硫化二銻（Sb2S3），係銻嘅其中一種硫化物，常溫下係灰黑色針柱狀。
輞井圍籃球場

輞井圍籃球場，香港公園之一，遊樂場之一，喺元朗屏山輞井圍，英文叫Mong Tseng Wai Basketball Court。行政上歸元朗區。設施有籃球場，歸康樂及文化事務署管。
輪台

輪台係中國新疆巴音郭楞一個縣，人口9萬。
輪大米

輪大米，又叫輪姦，係指好多人同時唔理受害者意願而強迫同一個人輪流性交，有啲時候係好多個男人輪流強姦同一個女人，輪大米通常係兩個人以上 有啲重會用暴力、威脅、恐嚇嘅手段，迫佢哋性交。

印度
内文：德里輪大米案
同第啲國家一樣，印度冇收集關於輪姦嘅單獨數據。不過普遍認為印度係「強姦案件比例最高嘅國家」之一。
2012年12月12號喺巴士上一個23歲學生畀人輪姦嘅事件令國際社會關注印度嘅法律制度，尤其係同保護婦女有關嘅法律。呢樣嘢導致到印度首都德里引發咗大規模抗議。印度通過2013年刑法（修正案）法修訂強姦法，並成立咗「涅槃基金」，旨在用喺唔同州嘅計劃，以確保婦女喺公共場所嘅安全同保障、一站式投訴中心、求助熱線同第啲措施。
輝達

輝達（Nvidia）係美國一間科技公司，1993年開張，主要生產圖形處理器。
輞井圍

輞井圍（英文：Mong Tseng Wai），係香港新界元朗區廈村一條村，喺天水圍新市鎮同香港濕地公園嘅北面。條村係錦田鄧氏族人開。
輪冠木屬

輪冠木屬（學名：Rotula）係紫草目紫草科嘅一個屬。
輪到你了

《輪到你了》（粵拼：leon4 dou3 nei5 liu5，日文：あなたの番です）係套日本嘅推理懸疑電視劇，喺2019年4月14號起喺日本電視台播出。呢套劇係由秋元康企劃，原田知世同田中圭主演。
輝神星

輝神星（Aegle），即係小行星96，係太陽系小行星帶嘅一粒小行星，喺1868年2月17號發現。
電車站

電車站係電車停低上落客嘅地方。世界各地嘅電車站一般電車站設喺大街，比較簡單，比一般火車站、地鐵站設計簡單好多，同巴士站有好多相同嘅地方。
電郵

電子郵件通常簡稱電郵（英文：Electronic mail／email［簡稱：e-mail｛音譯：衣貓｝］），係一種利用電子通信，傳遞信息嘅方法，包含寫、寄、存、取信息。一般來講，電郵係用互聯網經Simple Mail Transfer Protocol (SMTP)。其他內部工作組系統亦都有類似電郵嘅系統。呢啲系統係可以經閘道器同互聯網電郵交換。

拎出去
The History of Email (（英文） 戴夫曲家（Dave Crocker）試圖點出電子郵件演化之中嘅重要「事件」事件。
The History of Electronic Mail （英文） 早期電子郵件系統造家嘅個人回憶錄。
呢篇電郵係關於互聯網嘅楔位文章，重未寫完嘅。麻煩你幫手充實佢。
電車路

電車路，係指電車經過嘅個一條馬路，嚮香港只有香港島北，先至有個一條電車路，佢嚮香港地獨一無二，所以一講起，本地人就個個都明。電車路上，有一條由香港電車公司起嘅電車軌、電車站同埋半空上面掛著嘅供電電纜。電車路最東邊嚮筲箕灣東大街，叫做筲箕灣電車路。最西端即係吉席街同埋爹核士街等。至於跑馬地電車路，即係黃泥涌道同埋摩利臣山道。香港人未必記得電車所經過嘅所有街名，所以統稱佢地做「電車路」。
西環尾電車路跑馬地電車路灣仔電車路
中環電車路
電車

視乎各城市發展情況，唔同地方會用簡稱「電車」來指代唔同種類電車，例如喺香港爾個簡稱係指有軌電車（香港電車），而喺廣州就係指無軌電車（廣州電車）。
亦可以指所有用電做動力嘅車，包括電動列車、電動單車同電動汽車，但係爾種用法相當少見。
電車難題

電車難題（英文：Trolley problem）係一個倫理學、心理學同人工智慧領域嘅一系列思想實驗，涉及係唔係應該犧牲一個人嚟拯救更多人嘅程式化道德兩難。呢個系列嘅道德兩難通常都係以咁樣嘅場景開始：一架失控嘅電車正沿著軌道向住幾個人（傳統上係五個人）撞過去，撞擊嘅力度足以撞死佢哋，但係司機（或者係旁觀者）可以干預架電車嘅方向，令佢改變方向轉去另一條路軌，而嗰條路軌上面只有一個人，所以轉咗彎之後，只會殺死一個人。 然後，失控電車嘅其他變體，同埋類似嘅生死困境（例如：醫療、司法等）都出現過，每種道德困境都包含一係唔採取任何行動（喺呢種情況之下，會有幾個人死），一係就採取干預行動，犧牲一個原本「安全」嘅人。
事實證明，每一個場景嘅故事細節對道德觀點有相當大影響，而呢啲細節對抽象困境似乎並唔太重要。喺1967年，菲利帕富特（Philippa Foot）寫咗一篇哲學論文，提出咗一個通用原則，嗰個原則可以解釋故事嘅唔同變體嗰度出現嘅唔同判斷；喺1976年，朱迪芙湯臣（Jud​​ith Jarvis Thomson）嘅一篇文章嗰度將呢個道德兩難叫做「電車難題」（trolley problem），呢篇文章引發咗大型嘅學術討論同埋學術文獻。 喺呢度，電車問題指嘅係探討點解喺特定情況之下，會得出唔同判斷嘅元問題（meta-problem），呢啲情況叫做「電車案例」（trolley cases）、「電車例子」（trolley examples）、「電車困境」（trolley dilemmas）或者「電車場景」（trolley scenarios）。

呢種困境嘅最基本版本叫做「喺轉軌掣旁邊嘅路人」（Bystander at the Switch）或「轉軌掣」（Switch），一般係咁樣嘅：
有一架失控嘅電車喺路軌上面駛得好快。路軌嘅前面有五個人，佢哋俾人綁住咗，郁唔到。電車向緊呢五個人駛過去。你咁啱得咁蹺企喺火車站一段距離嘅轉軌桿旁邊。如果你拉嗰支轉軌桿，電車就會轉到另一條路軌。不過，你注意到呢邊路軌上面有一個人，都係俾人綁住咗，郁唔到。你有兩個（而且只有兩個）選擇：
乜嘢都唔做，等嘅電車按照正常路綫，撞向呢五個人。
拉條轉軌桿，令到架電車轉去另一條路軌，令到電車撞向另一條路軌上面嘅嗰個人。
邊個選擇係更符合道德？或者，更簡單啲講：點樣做會啱啲？
菲利帕富特（Philippa Foot）喺1967年引入咗呢個決策問題，用嚟對墮胎同埋雙重效果原則（doctrine of double effect）呢兩個爭議性比較大嘅辯論議題嘅分析。 哲學家朱迪芙湯臣（Judith Thomson） 、法蘭斯金姆（Frances Kamm） 同埋彼得恩格（Peter Unger）亦都廣泛而深入咁分析過呢個道德困境。 朱迪芙湯臣喺1976年發表嘅文章，開創咗將電車問題帶入文獻領域，作為一個獨立嘅研究主題。呢啲文章嘅特徵係豐富、多采多姿，而且越來越荒謬嘅替代場景，其中包括「被犧牲」嘅人俾人推到軌道上，例如作為煞停架電車嘅方式，攞咗活人嘅器官嚟拯救更多嘅病人，或者用間接嘅方式去殺人令到更多人得益，呢啲場景令到問題嘅因果關係同埋道德責任更加複雜。

相關問題
五個電車難題情境：原始嘅「轉軌」、肥仔、衰人肥仔、兜圈軌道同埋庭院入面嘅人
電車難題突顯咗義務論同結果主義道德系統之間嘅分別。呢啲兩難問題提出嘅核心問題係，為咗令其他人獲得更大嘅效用，主動去犧牲某個人嘅效用，係咪啱嘅做法？
基本版嘅「轉軌」電車難題形式，亦可以用嚟同其他相關嘅兩難情境對比：

肥仔
同之前一樣，一架電車喺路軌上面高速衝向五個人。你企喺條電車會經過嘅橋上面，你有得抌一樣好重嘅嘢喺佢前面擋住佢。咁啱有個肥仔企喺你隔籬——你惟一可以阻止電車嘅方法就係將佢推落橋，令佢跌落路軌，犧牲佢嚟救返嗰五個人。你應唔應該咁做？
根據調查，大部分人對呢種做法都好抗拒；當問佢哋原先個條問題，大多數人都會支持拉轉軌道去救四條命，但唔會贊成推呀肥仔去救四條命。 呢個現象令到人試圖去搵出呢兩個情境之間嘅道德區別。
其中一個可能嘅區別就係喺第一個情境入面，你冇打算傷害任何人——傷嗰個人只係將電車轉離五個人嘅副作用。不過，喺第二個情境中，傷咗嗰個人係救嗰五個人嘅計劃嘅一部分。呢個解釋基本上係「雙重效果原則」嘅應用，呢個原則講述一個人可以做出有壞結果嘅行為，但專登去傷人（即使係為咗好嘅目的）係錯嘅。所以，呢個行動係被容許嘅，即使你預咗無辜者會受害，只要唔係特登嘅就得。呢個係Shelly Kagan喺佢第一本書《道德嘅極限》入面考慮過（但最終拒絕）嘅一個論點。
電通量

電通量（electric flux）係指一個表面當中嘅電場量。
電郵地址

電郵地址（英文：email address）係一串用嚟同一個電郵郵箱畀獨特名嘅符號。

拎出去
The History of Email (（英文） 戴夫曲家（Dave Crocker）試圖點出電子郵件演化之中嘅重要「事件」事件。
The History of Electronic Mail （英文） 早期電子郵件系統造家嘅個人回憶錄。
電路板

電路板係將電子零件放埋一齊組成電路嘅板，會到膠呢類絕緣體去整，上面印層金屬線路通電。
電路設計

電路設計（英文：Circuit design），係對集成電路嘅設計，透過各種電晶體嘅配置，去砌出一套電子系統。
香港故事館

香港故事館（英文：Hong Kong House of Stories）原名灣仔民間生活館（英文：Wan Chai Livelihood Place），係香港一間私家博物館，喺灣仔慶雲街4號黃屋地舖，2007年創館，2012年改名。主題係香港嘅社區文化議題。
香港效益主義黨

香港效益主義黨（英語：Hongkonger Utilitarian Party）係香港獨派政黨，2019年6月29號成立，主張效益主義，同覺得自由、民主同獨立符合效益。現任主席係劉康。

歷史
香港效益主義黨喺2019年6月29號，由劉康成立。香港效益主義黨主張效益主義係道德基礎，而效益就係受牽涉者嘅幸福：「任何道德句子，都可以邏輯等值咁轉換成經驗句子。任何事如果傾向於令受牽涉者幸福，就係啱。任何事如果傾向於令受牽涉者痛苦，就係錯。」香港效益主義黨覺得，自由、民主同獨立符合效益，而香港政府而家嘅政策違反效益，令香港人痛苦。

向英美請求取締工聯會
工聯會會長吳秋北喺效益主義黨成立唔夠24個鐘，就建議香港政府取諦效益主義黨。2019年7月9號，效益主義黨主席劉康覺得，工聯會危害香港人自由，所以去到英國駐港領事館同美國駐港領事館，請求英國同美國取締工聯會，將工聯會列為「恐怖組織」，禁止工聯會成員入境英、美，同埋充公工聯會成員喺英國同美國嘅財產。劉康又請求美國建立香港人權民主法案。
香港教育史

香港嘅教育情況，由宋代開始先至有確實史料記載。英國啱啱接管香港嗰陣，香港政府並唔熱心去搞教育；教育政策只係着重培養殖民地官員，以及宣揚英國嘅威信。第二次世界大戰後，香港人口飆升，教育需求隨之增加。響各方壓力下，殖民地政府先至開始請嚟國際顧問做教育研究，促成咗義務教育嘅推行。1997年主權移交之後，特區政府着手推行教育改革，但係引起連串爭議。
香港教育國際

香港教育國際（全名香港教育(國際) 投資集團有限公司，Hong Kong Education (Int’l) Investments Limited，前稱現代敎育，Modern Education，港交所：01082）係香港嘅大型補習社之一，由吳錦倫（Ken Sir）喺1988年創立，擁有15間分校，遍佈港、九、新界。現代敎育嘅主要補習對象係香港中一至中六，尤其係要應考文憑試嘅學生。
高扁

2009 年一幅圖畫；幅畫描繪咗隻典型嘅廿一世紀初奇幻高扁。
高扁（粵拼：gou1 bin2 / 英文：goblin），普通話音譯哥布林，係西歐一種傳說生物，喺廿世紀起嘅奇幻作品當中都成日出現，佢哋嘅形象通常係光頭、細粒又鍾意整古做怪。對高扁嘅描述可以分做兩大種－中世紀後同埋廿世紀起。

古代傳說
19 世紀一幅圖畫；幅畫描繪畫畫人想像中嘅高扁。
睇埋：仙子
喺廿世紀前，高扁常見於英格蘭、蘇格蘭同愛爾蘭等地嘅民間傳說。當中英文係起碼喺 14 世紀（中世紀後期）嗰陣有咗 goblin 呢隻字嘅。
據講喺呢段時期，高扁嘅形象有啲似仙子（fairy）：民間傳說通常將高扁描述成「鍾意惡作劇，有陣時會有惡意想害人」；根據呢啲傳說，高扁有陣時會寄居喺人類屋企，得閒嗰陣仲可能會（例如）敲打廚房裏面啲廚具製造噪音、或者喺屋主瞓覺嗰時郁啲傢俬呀噉－總括嚟講就係做好多小動作，為屋主帶嚟麻煩；部份嘅傳說會畀父母攞嚟教細路－呢啲傳說會話「高扁專門整蠱曳嘅細路，但會送禮物畀乖同聽話嘅細路」。

紅帽精
内文：紅帽精
出嗮名鍾意殺人嘅紅帽精（redcap）有陣時會畀人當係高扁嘅一種。
相傳紅帽精係種極危險嘅仙子或者高扁：根據傳說，紅帽精會喺英蘇邊界嗰頭啲城堡度活動，畀人描述為得人驚嘅怪獸－據講紅帽精啲牙好長、手指又幼又尖、對眼好大而且火紅噉色、頭上戴住頂紅色嘅帽；紅帽精頂帽之所以紅色係有原因嘅－據講，一隻紅帽精對任何闖入佢嘅地頭嘅人類都係一律殺無赦，殺完人就會將自己頂帽浸喺受害人嘅血度，令頂帽愈嚟愈紅，紅帽精體形唔高大但好捱得打，無論人類點樣用拳腳或者武器毆一隻紅帽精，佢都唔會受傷，而對付佢哋嘅唯一方法據講係用十字架等嘅神聖物品，用呢啲神聖物品嘅神力消滅充滿邪力嘅紅帽精。

現代奇幻
《龍與地下城》入面嘅高扁形象
睇埋：奇幻同奇幻種族
自從廿世紀起，高扁就成日出現喺奇幻故仔當中。喺呢啲作品當中，高扁嘅形象同古時嘅（非紅帽精）高扁好相似－高扁通常畀呢啲作品描繪成身材細粒（成年高扁身高通常似得幾歲嘅人類細路）、尖耳、光頭又醜樣、詭計多端、而且成日惡作劇或者偷嘢；佢哋有可能但唔一定識用魔法。
《魔戒》、《龍與地下城》、《魔法風雲會》同埋《哈利波特》等大受歡迎嘅廿世紀奇幻作品都有提到高扁，唔同作品都各自對高扁嘅形象作出創新－例如《哈利波特》將高扁族描繪成「有文明、聰明、仲識營運魔法銀行」，而《魔法風雲會》就將高扁族描繪成「有些少智能、有可能識魔法、但傻吓傻吓成日做埋嗮啲蠢事」噉嘅樣。

出名作品
睇埋：魔戒同龍與地下城
以下呢啲奇幻作品都有提到高扁：
《魔戒》
《龍與地下城》
《魔法風雲會》
《RuneScape》
《哈利波特》
《魔獸世界》
《OVERLORD》
... 呀噉。
高恩妃

高恩妃，係大韓民國嘅一個女藝人同埋歌手。
高恩雅

高恩雅，係大韓民國嘅一個女藝人同埋演員。
高戶靖廣

高戶靖廣 ，係日本嘅一個男配音員。

配音作品一覽
呢個表唔完整，歡迎加料。
高拉特

列卡度·高拉特：巴西足球員。
祖奧高拉特：巴西政治人。
亞歷山大·路易·高拉特：巴西足球員。
保羅高拉特：巴西男演員。
高拉洛夫

高拉洛夫（塞爾維亞文：Александар Коларов，1985年11月10號—）係塞爾維亞男足球員，身高187 厘米，重83 千克，2004年出道。

葳蕤史
呢節要加長。
高恆

高恆（570年—577年），係北齊第六位皇帝，亦係北齊最後一個皇帝，577年在位，佢無諡號，史稱齊幼主。
陳薔天

陳薔天（英文：Chan Cheung Tin，1995年6月10號—），藝名Tinque.C，係香港女歌手，2022年出道。佢係藝人江華（本名陳木華）同麥潔文個細女。
陳虻

陳虻（粵拼：can4 mong4；簡化字：陈虻；1961年8月30號—2008年12月24號），本名陳小兵（can4 siu2 bing1；簡化字：陈小兵），係中國電視導演。

生平
佢曾經喺《人物述林》、《觀察與思考》等節目做記者。佢嚮1993年7月加盟《東方時空》，擔任《生活空間》製片人。佢嚮2001年1月起，擔任新聞評論部副主任，擔任《實話實說》、《新聞調查》首長；佢嚮2001年10月起擔任《東方時空》首長，且兼任應該欄目總製片人。2008年1月，陳虻開始擔任中國中央電視台新聞中心社會專題部副主任。2008年12月24號胃癌醫治無效死，享年47歲。
陳西敏

陳西敏，香港音樂人，曾經為小肥、關楚耀等藝人製作歌曲同唱片。
陳詠悠

陳詠悠（英文：Wing-Yau Venise Chan，1989年5月30號—）係香港前女子網球手，2002年開始打網球錦標賽，2014年退役。
陳詠悠2011年喺美國華盛頓大學企業與市場學學士畢業，2014年喺英國劍橋大學哲學碩士畢業，之後喺倫敦做金融工作。

球員生涯
陳詠悠係右手揸拍。
陳蝶衣

陳蝶衣（粵拼：can4 dip6 ji1；1907年10月18號—2007年10月14號），係大清江蘇省常州府武進縣人，中國報者、作家、填詞人、編劇。
陳觀泰

陳觀泰（英文：Chen Kuan Tai，1944年9月24號—），係香港武打演員，廣東出世。佢曾經係邵氏電影演員，最出名角色係電影《馬永貞》嘅馬永貞，之後先後幫過麗的電視（亞洲電視）同ViuTV拍劇。

演出作品
呢個表唔完整，歡迎加料。
陳詠燊

陳詠燊（英文：Sunny Chan），係香港電影導演同編劇，出名執導作品包括《逆流大叔》同《飯戲攻心》。

演出
呢個表唔完整，歡迎加料。
陳觀慧

陳觀慧（1993年8月28號—）係中國偶像團體SNH48第1期成員，所屬嘅隊伍係TEAM SII，2013年1月12號正式出道。佢喺廣東湛江出世。
阮福昭

阮福昭（1879年3月14號—1954年3月24號），係大南帝國第十位皇帝，因在位年號成泰，又叫成泰皇帝。
阮福晈

阮福晈（1791年5月25號—1841年1月20號），係阮氏越南（大南帝國）第二位皇帝，史稱阮聖祖，因在位年號明命，又叫明命皇帝。
阮福晃

阮福晃（1900年9月19號—1945年12月26號），係大南帝國第十一位皇帝，因在位年號維新，又叫維新皇帝。
維基同享有多媒體嘅嘢：Emperor Duy Tân
阮福晙

阮福晙（1885年10月8號—1925年11月6號），係大南帝國第十二位皇帝，史稱阮弘宗，因在位年號啟定，又叫啟定皇帝。
阮福膺禛

阮福膺禛（1852年2月23號—1884年10月24號）係阮朝嗣德帝阮福時最大嘅養仔同皇長子，俾先帝遺詔立為皇儲，但冇得即位而遭廢黜。因生前長住順化皇城嘅育德堂，又叫育德帝。仔成泰帝阮福昭追尊佢做阮恭宗。
阮福昪

阮福昪（1864年2月19號—1889年1月28號），係大南帝國第九位皇帝，史稱阮景宗，因在位年號同慶，又叫同慶皇帝。
阮福暶

阮福暶（1807年6月16號—1847年11月4號），係大南帝國第三位皇帝，史稱阮憲祖，因在位年號紹治，又叫紹治皇帝。
阮經天

阮經天（英文：Ethan Juan，1982年11月8號—）係臺灣男演員，2002年出道，憑2010年電影《艋舺》攞到第47屆金馬獎最佳男主角獎。
阮福時

阮福時（1829年9月22號—1883年7月17號）係阮朝第四位皇帝，史稱阮翼宗，因在位年號嗣德，又叫嗣德帝。
阮福晪

阮福晪（越南文：Nguyễn Phúc Thiển，1913年10月22號—1997年7月31號），又叫保大帝（越南文：Bảo Đại），原名阮福永瑞（越南文：Nguyễn Phúc Vĩnh Thụy），係越南歷史上最後一個王朝－阮朝第13任、亦都係末代君主，稱號先後係安南國王（1926年－1945年）、越南皇帝（1945年）同越南國家元首（1949年－1955年），年號保大。越南共產黨政府話阮福晪係越奸。
黑緣單鰭魚

黑緣單鰭魚（學名：Pempheris vanicolensis）係單鰭魚科單鰭魚屬嘅其中一個種。
黑美洲鷲

黑美洲鷲大概嘅分佈圖，紅色部份係佢會出現嘅地方。










Cathartidarum Winge, 1888年
黑美洲鷲（學名：Coragyps atratus），又叫做美洲黑禿鷹，係一種喺美洲東南方到非洲南部嘅新大陸禿鷲科鳥類。雖然呢個物種好普遍，但係佢哋都有一啲受限制分配嘅近親──土耳其禿鷹。而土耳其禿鷹只會喺加拿大至火地島活動，範圍非常之細。土耳其禿鷹（C. aura）呢個種類係新大陸禿鷲科（Cathartidae）入面非常普及，接近三分一嘅新大陸禿鷲都係屬於土耳其禿鷹。即管黑美洲鷲個名同外表都好似歐亞黑鷲，但係佢就同歐亞黑鷲冇任何關係。後面個物種係屬於舊世界禿鷹科（入面包括鷹同鳶），而黑美洲鷲就係屬於新世界禿鷹。佢而家係美洲鷲科入面黑美洲鷲屬嘅唯一一個未滅絕嘅物種。佢好多時都係相對開放嘅領域（例如散亂嘅森林或灌叢）度住。由於黑美洲鷲嘅翼展只係長1.5米（5英尺），所以以大型鳥類嚟講係一啲翼展比較細嘅鷲。佢有成身黑色嘅翼同羽毛、灰黑色嘅頭同頸、同埋一個短短嘅鉤嘴。
黑美洲鷲係腐肉嘅清道夫，但係有時都會食蛋又或者殺死初生動物。喺啲人類居住嘅地方，佢哋會喺垃圾堆度揾嘢食。佢會用敏銳嘅視力同鷲嘅基本捕獵本領（例如話係發達嘅嗅覺）嚟揾腐肉。佢係一種冇乜空洞同發聲器官嘅鳥類，只可以發出啲類似石鱸或者低噝噝嘅聲。佢係會喺洞穴、空心嘅樹木入面或者喺光禿禿嘅地上產卵，多數每年都會生兩隻小鷲BB仔，重會用反芻嘅方法嚟餵佢哋。喺美國，黑美洲鷲係受到1918年候鳥條約法保護。除咗呢啲，佢曾經喺瑪雅古抄本出現。
黑膠時代

《黑膠時代》（Vinyl）係一部HBO嘅美國時代劇，由米積加、馬田史高西斯、Rich Cohen和提倫斯維達創作。劇集主演係波比簡拿威，佢飾演一位喺1970年代嘅音樂製作人Richie Finestra。劇集喺2016年2月14號播出，第一季總共有10集。
馬田史高西斯負責執導第一集。提倫斯維達因為創作差異而喺第一季完咗之後離開咗，將職位留畀Scott Z. Burns。
HBO喺2016年2月18號話會訂《黑膠時代》嘅第二季，但係去到2016年6月22號就反悔，取消呢套劇集。
黑膠唱盤

唱機或者唱盤（英文：turntable，英文讀音：/ˈtɚnˈteɪbl/），又或者講明係黑膠唱盤，係用來播黑膠碟嘅電器。主要部分包括摩打、金屬圓盤（唱盤）、圓盤上面嘅軟膠墊、唱臂同唱頭，傳統上圓盤上面會有兩三行點，分別對應大碟嘅 33 轉、細碟嘅 45 轉同好少用嘅 78 轉三種標準轉速，本來係用來畀人用肉眼觀測速度啱唔啱，使唔使微調（見到啲點唔郁就即係速度啱），後來有自動測速度嘅唱機，啲點就變咗可有可無。
唱頭上面有唱針，唱片轉嘅時候同唱針接觸，唱針就會震動，出返原聲，但係呢種聲係細到幾乎聽唔到，要用電路放大。傳統唱盤唔會自己出聲，而係要駁音響組合或者混音器，但係2010年代開始有自己出聲嘅唱盤；而今亦都有 USB 唱盤，將訊號數碼化之後直接傳畀電腦。
唱機嘅前身係留聲機（phonograph），駁音響組合嘅時候，唱機嘅專用接口亦都係寫 Phono。
黑膠碟

黑膠碟，又叫黑膠唱碟或者黑膠唱片，簡稱黑膠，以前又有簡稱黑碟，係種唱碟格式，用一塊圓形膠片整（早期用士叻，每分鐘 78 轉，後期用聚氯乙烯，33 轉或者 45 轉），通常係黑色膠，20世紀頭開始慢慢流行，直到1980年代CD碟興起先至慢慢衰落。
一般聚氯乙烯整嘅唱片有兩種標準轉速，大碟 33 轉（講 33 轉，其實係 33⅓），細碟 45 轉；78 轉其實係留聲機嘅轉速。唔同 CD，黑膠碟可以兩面錄，但係播兩面都有嘢嘅碟，播完一面之後要反碟。
用來播黑膠碟嘅機叫黑膠唱盤。
黑翅長腳鷸

黑翅長腳鷸，又名紅腿娘子或高蹺鴴（台灣名）。

分類
黑翅長腳鷸嘅分類一直存有爭議，有啲人認為佢可以分為5個品種，亦有啲人認為呢個種有啲係亞種。北美洲嘅黑翅長腳鷸喺眼後面有一塊白斑，喺鳥類DNA分類系統中，被認為係一個種Himantopus mexicanus。
黑翅長腳鷸嘅北美亞種

生態環境
黑翅長腳鷸鍾意群體活動，鍾意沿海嘅淺水同淡水沼澤地帶。亦都見於湖泊、沼澤、魚塘、養蝦池以及河流中有平緩水面嘅開闊地帶，亦棲息喺近水嘅草地農田。因為對腳較其他鷸長，可以喺水位較深嘅池塘度涉水搵食。

分布地域
黑翅長腳鷸分布喺歐洲東南部至南部、印度、中國同東南亞、北非、澳洲、加拉巴戈斯群島、夏威夷、加拿大中部同南部、美國西部同東南部。中國嘅新疆西部、青海東部同內蒙古西北部繁殖，喺台灣、廣東同香港等地過冬，全境有過境紀錄。

特徵
黑翅長腳鷸嘅BB
黑翅長腳鷸身形修長，身長有35厘米，身體黑白分明，一對紅色嘅長腿好容易辨認。黑翅長腳鷸嘅咀黑色細長，雄鳥嘅繁殖羽從眼後面到頭頂，頸後黑色，背部同翅為黑色，但同頸後嘅黑色唔相連，其他部位為白色；雌鳥嘅繁殖羽喺頭同頸後無黑色，眼後有灰色斑。亞成體嘅鳥色塊分布接近成鳥，但色水較淺，為灰褐色。黑翅長腳鷸嘅腿同跗趾都好修長，為紅色，亞成體鳥嘅腿顏色略淺，明顯嘅橙紅色；飛嗰陣長腿拖喺尾後，係重要嘅辨認特徵。虹膜粉紅色。
叫聲：
黑翅長腳鷸嘅叫聲1播放 (幫手·有關)
黑翅長腳鷸嘅叫聲2播放 (幫手·有關)

食物
黑翅長腳鷸食昆蟲、蝌蚪等等。

繁殖同保護
Himantopus himantopus
黑翅長腳鷸常集群水邊泥土堆或者稻田嘅田埂上築巢，亦會同燕鴴、鳳頭麥雞、澤鷸等水鳥一齊築巢。築巢材料主要用石仔、泥土、蘆葦、枯草為主。呢種水鳥暫未列入受保護雀鳥，但喺香港係受法例保護。2009年5月，香港濕地公園首次發現佢哋喺園內築巢生蛋。
黃曉瑩

黃曉瑩（英文：Vinky Wong，1990年5月28號—）係香港無綫電視嘅新聞從業員，而家職位係翡翠台高級新聞主播兼副策劃主任。

簡歷
黃曉瑩中學讀葵涌聖公會林護紀念中學，之後升讀香港中文大學新聞與傳播學系，2013年畢業，讀大學期間喺2011年做過無綫電視嘅實習記者，畢業後正式加盟無綫電視新聞部。
除咗做新聞主播之外，黃曉瑩亦參與由無綫電視新聞部製作嘅節目，譬如《世界零距離》同《長命百二歲》。
黃曉盈

黃曉盈（英文：Angel Wong，1987年5月11號—）係香港女子競技體操運動員，2010年開始代表香港參加國際賽事。佢中學講沙田書院，大學讀香港理工大學時裝及紡織設計系。
黃曉暉

黃曉暉（英文：Goro Wong），係香港音樂人，組合Zarahn嘅成員。
黃曦誼

黃曦誼（英文：Candy Wong，2001年11月11號—），原名黃曉文，係香港女演員，2019年參演ViuTV音樂電影《戀愛要在生日前》女主角而出道，2021年再參演ViuTV單元劇《YOLO的練習曲》而畀更加多人認識。

簡介
黃曉文本身係位學生，模特兒出身，曾接拍多個廣告及MV，包括2019年參演陳卓賢（Ian @MIRROR）嘅MV《另一個諾貝爾》及姜濤（@MIRROR）嘅MV《亞特蘭提斯》，同年攞到機會做由姜濤同陳卓賢主演嘅ViuTV音樂電影《戀愛要在生日前》入面嘅女主角。到2021年佢再參演ViuTV單元劇《YOLO的練習曲》，同年改咗藝名「黃曦誼」。2022年簽約宏寰文化傳播成為旗下藝人，依家接受緊唱歌、跳舞同演戲訓練，喺2022年6月拍完新電影《夜校》，演員有葛民輝、詹瑞文、凌文龍、張天賦、李靜儀、陳紫萱、方泳琳、陳伊霖等等。

軼聞
皆因香港有位女藝人黃家慰都係叫「Candy Wong」，咁啱佢哋兩個都係1字尾年份11月11號出世（黃家慰啱啱好大黃曉文10年），所以2021年有傳媒報道《YOLO的練習曲》嘅消息嗰陣，誤將黃曉文當做黃家慰。另外COLLAR成員王家晴亦都係叫「Candy Wong」。
黃書銳

黃書銳係香港親中派政治人物。

選舉經歷
喺2021年9月，佢成為香港特别行政區選舉委員會同鄉社團委員。
黃曉東

黃曉東，香港親中派人士。

選舉經歷
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，黃曉東曾經以無申報政治聯繫名義參選地區直選（觀塘北），攞到2460票，未能當選。
隆德

隆德（Lund）係瑞典斯堪尼省一座城，人口約莫9萬。座城係北歐基督教嘅中心。
隆城國際機場

隆城國際機場（粵拼：lung4 sing4 gwok3 zai3 gei1 coeng4；越南文：Sân bay Quốc tế Long Thành／𡑝飛國際隆城）係越南而家最大起緊嘅機場工程，喺胡志明市東北40公里嘅同奈省入邊。佢將建有4條全長4,000米嘅跑道。估計第一期工程會響2025年完成。到時將成為越南國家航空公司喺南越嘅主要機場。
隆子機場

隆子機場（粵音：lung4 zi2 gei1 coeng4）係喺中國西藏嘅一個機場，喺2022年嗰陣起好兼且開放畀人用嚟搭飛機。
隆安縣

隆安縣係中國廣西壯族自治區南寧市轄下一個縣。面積2277平方千米，人口37萬。有壯、漢、瑤等12個民族，壯族人口佔成個縣總人口嘅95%。郵政編碼532700。縣人民政府喺城廂鎮。

行政區劃
下轄6個鎮、4個鄉：
鎮：城廂鎮、南圩鎮、雁江鎮、那桐鎮、喬建鎮、丁當鎮。
鄉：古潭鄉、都結鄉、布泉鄉、屏山鄉。
隆安街

東望嘅隆安街，圖右係灣仔北帝廟入口。
隆安街（英文：Lung On Street）係香港灣仔區內一條行車由西到東走向嘅街道，西端同石水渠街交叉，望到聖雅各福群會社區服務中心。隆安街嘅中段有百幾年歷史嘅灣仔北帝廟，同摩天嘅古樹細葉榕。 隆安街嘅東端係車房集中地堅彌地街。
隆安街東西兩端向南行，都可以通去堅尼地道，而去北行，可以通去繁盛嘅皇后大道東同灣仔舊區。
隆安省

隆安（粵拼：lung4 on1；越南文：Long An）係越南一省，省會新安，人口大約140萬。
香港商業電台

香港商業電台，正式公司名叫香港商業廣播有限公司，簡稱商台或者商業電台，係香港兩間發到牌嘅商營電台之中歷史較長一間（另一間新城）。香港商業電台分為雷霆881、叱咤903同埋AM864三個台，每日廣東話播足24個鐘節目，以香港聽眾為主要對象，近年又有網上即時廣播服務。
香港商人團契

香港商人團契（前名：香港國際全備福音商人團契），係一個香港基督教團體，而家由親中派商人陳世強擔任會長，蔡少浩擔任總監，另外親中派政治人容永祺係榮譽會長。
團契政治立場上亦屬親中派，不時開宗明義招攬商界同專業人士，成日舉辦北上訪問團，每每獲統戰部同宗教局高官接見。

涉嫌包庇強姦犯
喺2012年5月，團契爆出強姦事件，團契甚至被指包庇強姦犯，引發基督教內教徒強烈不滿。之後，基督路小教會成員譚得志連同十多名教徒發起聲援受害人嘅「紫絲帶行動」趁團契喺會展舉行25周年慶祝晚宴，到場請願，促陳世強當面交代事件。陳世強之後否認包庇，指自己亦無阻止受害人報警，又話對報道感到遺憾，但受害人就話陳世強誣衊佢同強姦者有超友誼關係「睜著眼說大話」而且陳同強姦者係生意伙伴，有嚴重利益關係衝突。
非分熟女

《非分熟女》（英文：The Lady Improper），係2019年上畫嘅港產片，由蔡卓妍、吳慷仁、吳浩康、葉童、劉永、林德信、談善言、何慕詩、太保、岑珈其、郭奕芯主演，曾翠珊執導。故仔講個女主角結婚四年都重係處女，後尾識到個男人打破佢嘅性障礙。
非可再生能源

煤炭係一種非可再生能源。
非可再生能源（non-renewable resource）係指恢復速度唔夠快（慢過消耗速度），所以最後會用嗮嘅自然資源。
非同凡響

《非同凡響》（英文：Distinction）係2018年上畫嘅港產片，由谷祖琳、余香凝、岑珈其、廖子妤、歐錦棠主演，歐文傑執導。故仔用特殊學校做背景。
非完整系統

非完整系統（英文：nonholonomic system）係指一種物理系統，有啲非完整約束嘅，而系統個狀態取決於實現到個狀態嘅條路徑。
嘸同於非完整約束，啲完整約束係可以攞下式表示到：
；
其中  係啲狀態  同時間  嘅函數。
因爲啲狀態受非完整約束、帶有微分約束，嘸可以簡單噉變成完整約束，所以好多時表示非完整系統要到嘅參數（廣義座標）要多過系統個自由度數。
非參數統計學

非參數統計學（英文：nonparametric statistics）係泛指「唔對背後嘅概率分佈（統計參數）作出任何假設」嘅統計分析方法。
例如 t 測試同 ANOVA 都假設咗啲變數背後係跟常態分佈嘅，所以呢啲統計分析法就係有參數統計學；非參數統計學嘅例子包括麥倫瑪測試呀噉。
非合作博弈

非合作博弈係指一種博弈模型，入面唔同嘅玩家冇得透過某啲外在形式（例如合約）達成合作，組成利益團體。
非古典邏輯

非古典邏輯（英文：Non-classical logic）係古典邏輯以外嘅邏輯學。
非奧尼日斯縣

非奧尼日斯縣（立陶宛文：Vilniaus apskritis）係立陶宛嘅一個縣，首府非奧尼日斯。
非功能需求

非功能需求（non-functional requirement，NFR）喺工程學，係泛指一個系統（例如一隻軟件）唔係功能需求嘅其他需求。
例如喺軟件工程上，無論一隻軟件係攞嚟做乜嘅，軟件工程師一般都會希望隻軟件具有以下嘅特性。呢啲响功能以外、但一隻軟件需要有嘅特性就係所謂嘅非功能需求：

軟件內部
睇埋：容錯能力
可測試度（testability）：指一隻軟件要容易做測試－喺整好咗隻軟件嘅原型之後就要做測試搵吓隻軟件有冇錯處；舉個簡單例子，軟件工程師可以要隻軟件記低啲 log（要隻軟件記住自己行嗰陣喺邊個時間點發生咗咩事），而呢點會幫軟件工程師手搵出錯處喺邊。
紀錄咗隻軟件行嗰陣發生咗嘅事嘅 log，當中每件事都掕住個時間；喺軟件工程師測試隻軟件嗰陣，呢啲資訊可以幫到手估計隻軟件行起上嚟到底係乜嘢出咗錯。
可維護度（maintainability）：指嗰個程式有幾易可以俾現時或者將來嘅編程員攞去改良、執錯或者調較。高嘅可維護度對於普通嘅用家嚟講重要性唔係咁明顯，但就對一個程式長遠嘅命運同價值嚟講就好緊要－具有高可維護度嘅程式往往會俾人攞去改完又改，因而有一個更活躍嘅用家群。
可移植度（portability）：指嗰個程式嘅源碼可以喺幾廣泛嘅電腦硬件同作業系統上面行，一個完美可移植嘅程式能夠喺任何電腦（無論係個人電腦定係手機等）上面行。可移植度由好多因素話事，例如係有啲程式可能用咗一啲比較專業嘅指令，而呢啲指令專業得滯，未必部部電腦都有安裝呢啲指令－噉就會搞到個程式喺某啲電腦上面行唔到。
可返用度（reusability）：指隻軟件或者隻軟件啲組成部份可以攞去返用－喺軟件工程師做嘢嗰時，佢哋要設計完一隻軟件跟住去設計下一隻，而事實表明咗，有好多演算法同子程序都係唔同嘅軟件都會用到嘅，所以一位軟件工程師做嘢嗰陣成日都會諗起而家整緊嗰隻軟件可以用返某啲打前整過嘅軟件用過嘅嘢；因為噉，軟件工程師通常都會特登將隻軟件整到裏面啲嘢可以輕易噉攞去返用。例子可以睇吓電子遊戲製作當中嘅遊戲資產（game asset）。

軟件外部
效率（efficiency）：指個程式用咗幾多資源。呢度嘅「資源」包括咗時間、電腦記憶、同埋係網絡頻寬等等。一個理想嘅程式能夠好好噉管理佢有嘅資源，例如係唔好俾漏記憶嘅情況發生，並且用最少嘅資源做最多嘅嘢。可以睇埋運算複雜度方面嘅內容。
可靠度（reliability）：指個程式有幾常會俾到啱嘅結果，一個完美可靠嘅程式係每次行嗰陣都會成功俾到正確輸出嘅， ；可靠度取決於啲演算法喺概念上嘅正確同寫程式嘅過程當中有冇出錯，唔可靠嘅程式成日會有競爭危害（race condition；指個程式嘅最終輸出會受一啲唔受控制嘅時間差影響）或者緩衝區溢位（buffer overflow）等嘅問題－即係話如果有呢類問題出現，噉通常表示個程式寫得唔好。
頑健度（robustness）：指個程式有幾能夠預測同應對一啲佢自身以外嘅差錯，包括輸入嘅資料唔啱款（例如係輸入需要係浮點數但用家俾咗個字符）、要用嘅資源（好似係記憶體）唔夠用以及係用家方面嘅出錯呀噉。一個強健嘅程式能夠喺佢自己以外嘅嘢出錯嗰陣有方法應對－簡單講可以想像成「if 有問題，then 用噉噉噉嘅步驟嚟應對」，至少唔會搞到輕機。
一部 iMac 輕機；一般認為，一隻寫得好嘅軟件係應該唔會搞到部電腦輕機嘅。
易用度（usability）：指一個普通嘅用家有幾易可以正確噉運用呢個程式。一個易用嘅程式會寫得好清楚、冇啲唔等使嘅指令、仲會有好多附加嘅內文嚟解釋每段指令係為乜而存在嘅；呢啲因素令到經驗冇咁豐富嘅編程員或者冇份寫嗰個程式嘅編程員能夠一睇就知嗰個程式做緊啲乜嘢，第時有其他人接手隻軟件嗰陣就冇咁撈絞。人機互動（human-computer interaction，HCI）呢門專係研究點樣令電子架生更加易用嘅電腦科學領域對易用度有詳細嘅研究。
... 等等。
鞣酸

鞣酸係丹寧嘅一種特別形式，係多酚嘅一種，有弱酸性，pKa≈6。
鞠躬

鞠躬係種禮儀，會向住對方彎低腰。呢種禮儀喺東亞比較常見，不過歐洲一樣有。

文化
中華文化入面，去到靈堂做白事會向先人三鞠躬。
鞠頴怡

鞠頴怡（英文：Venus Kuk，1993年—）係香港嘅前新聞從業員，喺now做過主播同財經組高級記者，亦喺無綫財經台做過主持同記者。

簡歷
鞠頴怡2015年開始做now TV嘅now新聞台主播，2017年7月過檔無綫電視新聞部。過檔後，主要擔任《日日有樓睇》及《樓市點睇》節目主持人。
龜島周

龜島周（1993年4月21號—）係日本足球員，司職後衞，效力鳥取飛翔。
龜山島

龜山島係臺灣宜蘭縣外海一個島，面積約莫3平方公里，因為似隻龜而有呢個名。
龜南站

龜南站係釜山地鐵2號線嘅一個地底車站，喺韓國釜山廣域市北區龜浦洞（韓文：구포동 (부산)）。

車站結構
站體係2面2線曲線式設計側式月台嘅地底車站，等車月台有月台幕門，有4個出口。

史
1999年6月30號：落成啟用。
龜山區

龜山區（粵拼：gwai1 saan1 keoi1）係台灣桃園市嘅一個市轄區。
龜崗大馬路

龜崗大馬路（粵拼：gwai1 gong1 daai6 maa5 lou6）係中國廣東省廣州市入面嘅一般馬路。成條馬路南邊走向，北邊從廟前直街開始，一直向南去到東華東路同東山大街嘅交界嗰頭。呢條馬路係分開咗6條嘅。

概要
六條馬路一齊挾埋全長673米，闊3.1——9米，2車道，凈係可以從北邊向南邊行。其中：
龜崗大馬路（長185米，闊9米）
龜崗一馬路（長110米，闊3.1米）
龜崗二馬路（長100米，闊4.5米）
龜崗三馬路（長95米，闊4.9米）
龜崗四馬路（長80米，闊4.9米）
龜崗五馬路（長103米，闊大概4米）

史
其實呢條馬路同附近嘅龜崗1——5馬路喺1915年嗰陣，從美洲返嚟嘅華僑就嚟做東山度開發咗新嘅住宅區，就起咗5條龜崗嘅小區馬路同一條大陸，其中呢6條馬路就係龜崗大馬路、一馬路、二馬路、三馬路，四馬路同五馬路喇。

經過嘅道路
呢度啲路嘅順序係由西去到東嚟排嘅，其中加粗咗嘅字係主幹道：
廟前直街
啟明大馬路[1]
江嶺北街
東華東路、東山大街
註 1: ：呢度有條嗌龜崗一、二、三、四、五馬路嘅呢5條路仔嘅分岔，一直去到嗰度。

特色
呢條馬路入面都有喺民國嗰陣嘅味道，入面有一大堆洋樓仔，附近重有個中共三大遺址响度。